A4-0047/98

Πρόταση κανονισμού του Συμβουλίου που αφορά τις βραχυπρόθεσμες στατιστικές (COM(97)0313 - C4-0417/97 - 97/0171(CNS))

Η πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Άρθρο 1, παράγραφος 1

>Αρχικό κείμενο>

1. Στόχος του παρόντος κανονισμού είναι η θέσπιση ενός κοινού πλαισίου για την παραγωγή βραχυχρόνιων κοινοτικών στατιστικών του οικονομικού κύκλου.

>Κείμενο μετά την ψηφοφορία στο ΕΚ>

1. Στόχος του παρόντος κανονισμού είναι η θέσπιση ενός κοινού πλαισίου για την παραγωγή βραχυχρόνιων κοινοτικών στατιστικών του οικονομικού κύκλου

οι οποίες να είναι συγκρίσιμες μεταξύ των κρατών μελών και να επιτρέπουν την παροχή πληροφοριών σε περιφερειακό επίπεδο.

(Τροπολογία 2)

Άρθρο 4, παράγραφος 4α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

4α. Η Επιτροπή διασφαλίζει τη συγκρισιμότητα και την εναρμόνιση των στοιχείων μεταξύ των κρατών μελών και μεριμνά για την παραγωγή των στοιχείων, ει δυνατόν, τόσο σε περιφερειακό όσο και εθνικό επίπεδο.

(Τροπολογία 3)

Άρθρο 4, παράγραφος 4β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

4β. Στην περίπτωση που τα στοιχεία παράγονται ως σύνολο για τα κράτη μέλη που συμμετέχουν στη Νομισματική Ένωση, θα αναφέρεται ταυτόχρονα και ο αριθμός των κρατών που συμμετέχουν στη Νομισματική Ένωση.

(Τροπολογία 4)

Άρθρο 9, παράγραφος 2

>Αρχικό κείμενο>

2. Η ακρίβεια των μεταβλητών μετριέται από κάθε κράτος μέλος με βάση μια κοινή μεθοδολογία. Η εν λόγω μεθοδολογία θα καθοριστεί από την Επιτροπή κατόπιν διαβουλεύσεων με την επιτροπή που προβλέπεται στο άρθρο 17 και θα περιλαμβάνεται στο μεθοδολογικό εγχειρίδιο που αναφέρεται στο άρθρο 11.

>Κείμενο μετά την ψηφοφορία στο ΕΚ>

2. Η ακρίβεια των μεταβλητών μετριέται από κάθε κράτος μέλος με βάση μια κοινή μεθοδολογία. Η εν λόγω μεθοδολογία θα καθοριστεί από την Επιτροπή κατόπιν διαβουλεύσεων με την επιτροπή που προβλέπεται στο άρθρο 17 και θα περιλαμβάνεται στο μεθοδολογικό εγχειρίδιο που αναφέρεται στο άρθρο 11.

Η Επιτροπή διασφαλίζει, κατά το δυνατόν, ότι η μεθοδολογία που χρησιμοποιείται από κάθε κράτος μέλος θα οδηγεί σε εναρμονισμένα και συγκρίσιμα στοιχεία μεταξύ των μεμονωμένων κρατών μελών.

(Τροπολογία 5)

Άρθρο 11, δεύτερο εδάφιο

>Αρχικό κείμενο>

Το εγχειρίδιο αυτό αναθεωρείται σε τακτά διαστήματα.

>Κείμενο μετά την ψηφοφορία στο ΕΚ>

Το εγχειρίδιο αυτό αναθεωρείται

τουλάχιστον ετησίως από την Επιτροπή, σε συνεργασία με την επιτροπή που αναφέρεται στο άρθρο 17.

(Τροπολογία 6)

Άρθρο 15, παράγραφος 2

>Αρχικό κείμενο>

2. Οι δοκιμαστικές αυτές μελέτες εκτελούνται με σκοπό την αξιολόγηση της σκοπιμότητας λήψης περισσότερων στοιχείων, συνεκτιμώντας αφενός τα οφέλη της διαθεσιμότητας των στοιχείων και, αφετέρου, το κόστος της συλλογής τους και το φόρτο για τις επιχειρήσεις.

>Κείμενο μετά την ψηφοφορία στο ΕΚ>

2. Οι δοκιμαστικές αυτές μελέτες εκτελούνται με σκοπό την αξιολόγηση της σκοπιμότητας λήψης περισσότερων στοιχείων, συνεκτιμώντας αφενός τα οφέλη της διαθεσιμότητας των στοιχείων και, αφετέρου, το κόστος της συλλογής τους και το φόρτο για τις επιχειρήσεις.

Σε αυτά συμπεριλαμβάνονται επίσης η μελέτη των απαιτήσεων για τη συλλογή στοιχείων σε περιφερειακό επίπεδο και η εκτίμηση του αριθμού των απαιτούμενων περαιτέρω στοιχείων για κάθε μεταβλητή, έτσι ώστε τα τελικά αποτελέσματα να είναι στατιστικώς αξιόπιστα και να επιτρέπουν την εξαγωγή συμπερασμάτων για μεμονωμένες επιχειρήσεις σε περιφερειακό επίπεδο. Οι δοκιμαστικές μελέτες χρησιμοποιούνται επίσης για τον έλεγχο της αξιοπιστίας των στοιχείων μεταξύ των κρατών μελών.

(Τροπολογία 7)

Άρθρο 15, παράγραφος 3

>Αρχικό κείμενο>

3. Η Επιτροπή ενημερώνει το Συμβούλιο για τα αποτελέσματα των δοκιμαστικών μελετών και εάν είναι απαραίτητο του υποβάλλει προτάσεις σχετικά με νέες απαιτήσεις για τις ενότητες.

>Κείμενο μετά την ψηφοφορία στο ΕΚ>

3. Η Επιτροπή ενημερώνει το Συμβούλιο

και το Ευρωπαΐκό Κοινοβούλιο για τα αποτελέσματα των δοκιμαστικών μελετών και εάν είναι απαραίτητο τους υποβάλλει προτάσεις σχετικά με νέες απαιτήσεις για τις ενότητες.

(Τροπολογία 8)

Παράρτημα Δ, σημείο α), παράγραφος 3

>Αρχικό κείμενο>

3. Οι δοκιμαστικές μελέτες θα πραγματοποιηθούν προκειμένου να αξιολογηθεί η σκοπιμότητα της συλλογής στοιχείων, λαμβάνοντας υπόψη τα οφέλη που θα προκύψουν από τη διαθεσιμότητα των εν λόγω στοιχείων σε σχέση με το κόστος της συλλογής των στοιχείων και με το φόρτο που αυτή συνεπάγεται για τις επιχειρήσεις.

>Κείμενο μετά την ψηφοφορία στο ΕΚ>

3. Οι δοκιμαστικές μελέτες θα πραγματοποιηθούν προκειμένου να αξιολογηθεί η σκοπιμότητα της συλλογής στοιχείων, λαμβάνοντας υπόψη τα οφέλη που θα προκύψουν από τη διαθεσιμότητα των εν λόγω στοιχείων σε σχέση με το κόστος της συλλογής των στοιχείων και με το φόρτο που αυτή συνεπάγεται για τις επιχειρήσεις.

Σε αυτά συμπεριλαμβάνονται επίσης η μελέτη των απαιτήσεων για τη συλλογή στοιχείων σε περιφερειακό επίπεδο και η εκτίμηση του αριθμού των απαιτούμενων περαιτέρω στοιχείων για κάθε μεταβλητή, έτσι ώστε τα τελικά αποτελέσματα να είναι στατιστικώς αξιόπιστα και να επιτρέπουν την εξαγωγή συμπερασμάτων για μεμονωμένες επιχειρήσεις σε περιφερειακό επίπεδο. Οι δοκιμαστικές μελέτες χρησιμοποιούνται επίσης για τον έλεγχο της αξιοπιστίας των στοιχείων μεταξύ των κρατών μελών. Η Επιτροπή καθορίζει το κατώτατο μέγεθος στατιστικού δείγματος για κάθε μεταβλητή, ούτως ώστε να μην επιτρέπεται η αυθαίρετη εξαγωγή συμπερασμάτων για μεμονωμένες περιπτώσεις. Το κατώτατο αυτό μέγεθος αξιολογείται κατά τη διάρκεια των δοκιμαστικών μελετών αλλά και μετά την περάτωσή τους.

Νομοθετικό ψήφισμα που αποτελεί τη γνώμη του Ευρωπαΐκού Κοινοβουλίου σχετικά με την πρόταση κανονισμού του Συμβουλίου που αφορά τις βραχυπρόθεσμες στατιστικές (COM(97)0313 - C4-0417/97 - 97/0171(CNS))(Διαδικασία διαβούλευσης)

Το Ευρωπαΐκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0313 - 97/0171(CNS) ((EE C 267 της 3.9.1997, σελ. 1)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 213 της Συνθήκης ΕΚ (C4-0417/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (A4-0047/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο 7

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ 7

3. καλεί το Συμβούλιο, εάν προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά 7

4. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο 7

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής 7

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.